
του οργανισμού τούτου. 1 

γενέστερο Π. Διάταγμα (Β' 231). 3 

κοινωφελούς σκοπού. 4 

νωφελούς σκοπού, κληρονομιάς Γεωργίου Τριανταφύλλου. .. 5 


ΠΡΟΕΔ ΡΙΚΑ ΔΙΑΤ ΑΓΜΑΤΑ 

(!) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ» και κύρωση του 

οργανισμού τούτου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 11367/2.10.1989 πράξη της συμβολαιογράφου Αθη¬ 
νών Χαρίκλειας Ν. Κρανιωτάκη, σύμφωνα με την οποία, το Σωματείο 
με την επωνυμία «ΕΤΑΙΡΕΙΑ ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ» 
συνιστά στην Αθήνα αυτοτελές κοινωφελές ίδρυμα, κατά τις διατάξεις 
της παρ. 1 του άρθρου 95 του Α.Ν. 2039/1939, με την επωνυμία 
«ΙΔΡΥΜΑ ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ». 

2. Τις διατάξεις των άρθρων 95 και 98 του Α.Ν. 2039/1939, 101 
και 119 του Εισαγωγικού Νόμου του Αστικού Κώδικα και 108 και 
110 του Αστικού Κώδικα. 

3. Την από 5.12.1989 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Υγείας Πρόνοιας και 
Κοινωνικών Ασφαλίσεων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ», το οποίο συ- 
στήθηκε από το Σωματείο με την ονομασία «ΕΤΑΙΡΕΙΑ ΕΥΠΟΙΪΑΣ Ο 


ΚΑΛΟΣ ΣΑΜΑΡΕΙΤΗΣ» με την αριθ. 11367/2.10.1989 πράξη της 
συμβολαιογράφου Αθηνών Χαρίκλειας Ν. Κρανιωτάκη. 

2. Το ίδρυμα αυτό αποτελεί νομικό πρόσωπο ιδιωτικού δικαίου 
(Ν.Π.Ι.Δ.), υπάγεται στον έλεγχο και την εποπτεία των Υπουργών Οι¬ 
κονομικών και Υγείας, Πρόνοιας και Κοινωνικών Ασφαλίσεων και διέ- 
πεται από τις διατάξεις της προαναφερομένης συστατικής πράξης, του 
παρακάτω οργανισμού, του Α.Ν. 2039/1939 και των Διαταγμάτων, 
τα οποία έχουν εκδοθεί ή θα εκδοθούν σε εφαρμογή του Νόμου τούτου. 

3. Κυρώνουμε τον οργανισμό διοίκησης και διαχείρισης του ιδρύμα¬ 

τος αυτού, που αποτελείται από δεκατρία (13) άρθρα και καταχωρίζε¬ 
ται παρακάτω: '.. ί ·'■ 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ». 

Άρθρο 1. 

Μορφή, Επωνυμία, Έδρα, Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΕΥΠΟΙΪΑΣ Ο 
ΚΑΛΟΣ ΣΑΜΑΡΕΙΤΗΣ», που συστήθηκε από το Σωματείο με την 
επωνυμία «ΕΤΑΙΡΕΙΑ ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ» με την 
αριθ. 11367/2.10.1989 πράξη της συμβολαιογράφου Αθηνών Χαρί- 
κλειας Ν. Κρανιωτάκη, αποτελεί νομικό πρόσωπο ιδιωτικού δικαίου 
(Ν.Π.Ι.Δ.) και διέπεται από τις διατάξεις της πιο πάνω συστατικής πρά¬ 
ξης, του παρόντος οργανισμού του Α.Ν. 2039/1939, όπως κάθε φορά 
ισχύει, ο νόμος αυτός και των διαταγμάτων, τα οποία έχουν εκδοθεί ή 
θα εκδοθούν σε εκτέλεση του νόμου τούτου. 

2. Έδρα του ιδρύματος ορίζεται η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά την επωνυμία του και εικονίζει στο μέσο την εικόνα του Καλού Σα¬ 
μαρείτη και το έτος έγκρισης της σύστασής του (1990). 

Άρθρο 2. 

Σκοποί. 

1. Σκοποί του ιδρύματος είναι: 

α) Η στέγαση, περίθαλψη, προστασία και κάθε άλλη βοήθεια προσώ¬ 
πων, ενδεών, που στερούνται πόρου ζωής και αδυνατούν για οποιονδή- 
ποτε λόγο να εργαστούν. 

β) Η θεραπεία άμεσων αναγκών πτωχών, αναξιοπαθούντων, ασθε¬ 
νών, παραστρατημένων κ.λπ., τις οποίες δεν μπορούν να καλύψουν μό¬ 
νοι τους. 

γ) Η ενίσχυση πτωχών νέων, που έχουν έφεση για μάθηση, για την 
καλύτερη εξέλιξή τους στην κοινωνία. 

δ) Η εκδήλωση κάθε φύσης κοινωνικής αλληλεγγύης. 

ε) Η διάδοση και καλλιέργεια της Χριστιανικής αγάπης και των ιδα- 

νικών της πίστης προς το Θεό και την πατρίδα και 
στ) Κάθε άλλη σχετική με τα παραπάνω πράξη. 

Άρθρο 3. 

Επίτευξη σκοπών. 

α) Η δημιουργία'διαφόρων εστιών στέγασης, περίθαλψης και προ¬ 
στασία των προσώπων που αναφέρονται στο άρθρο 2 του Οργανισμού. 

β) Η οργάνωση συσσιτίων για πτωχούς και ενδεείς και κάθε άλλο 
μέσο που στη συγκεκριμένη περίπτωση θα κρίνεται πρόσφορο, ανάλογα 
πάντοτε με τις δυνατότητες του ιδρύματος. 

Άρθρο 4. 

Περιουσία - Πόροι. 

Περιουσία του ιδρύματος αποτελούν: 

α) Ένα αγροτεμάχιο στη θέση «Παπαδήμα Γέρακα» ή «Άνω Νέο 
Χαλάνδρι» της κτηματικής περιφέρειας του Δήμου Χαλανδρίου Αττι¬ 
κής, έκτασης 301 τ.μ. 

β) Ένας αγρός στη θέση «Μακρυχώραφα» της κτηματικής περιφέ¬ 
ρειας της Κοινότητας Τροπαίων του Νομού Αρκαδίας έκτασης 2.000 
τ.μ. επί του οποίου υπάρχει ιδιωτικός Ναΐσκος αφιερωμένος στον Άγιο 
Ιωάννη και διάφορα οικήματα χρησιμοποιούμενα ως ξενώνες. 

γ) Επτακόσια τριάντα ένα (731) εταιρικά μερίδια της ΕΠΕ «ΕΜΠΟ- 
ΡΙΚΑΙ ΚΑΙ ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ ΕΛΛΑΔΟΣ ΕΤΑΙΡΕΙΑ 
ΠΕΡΙΟΡΙΣΜΕΝΗΣ ΕΥΘΥΝΗΣ» με τον διακριτικό τίτλο «ΟΛΥ¬ 
ΜΠΟΣ» ονομαστικής αξίας 10.000 δραχμών εκάστου. 

δ) Μία οικία αποτελούμενη από ισόγειο και πρώτο υπέρ αυτό όροφο, 
κτισμένη σε οικόπεδο, έκτασης 782 τ.μ. που βρίσκεται στην κτηματική 
περιφέρεια του Δήμου Ν. Ψυχικού Αττικής και στην οδό Ν. Παρίτση 17 
και Καλαβρύτων η οποία θα μεταβιβαστεί στο ίδρυμα εκ μέρους του 
Σωματείου «ΕΤΑΙΡΕΙΑ ΕΥΠΟΙΪΑΣ Ο ΚΑΛΟΣ ΣΑΜΑΡΕΙΤΗΣ» μετά 
τον θάνατο της Νικολέτας Μουστόγιαννη ή Μουστογιάννη, επειδή το 
ακίνητο αυτό, περιήλθε στο ως άνω Σωματείο, σαν καταπίστευμα μετά 
το θάνατο της αρχικής κληρονόμου Νικολέτας Γ. Μουστόγιαννη ή Μου- 
στογιάννη, δυνάμει διάταξης τελευταίας βούλησης του αποβιώσαντος 
την 30.6.1984 Γεωργίου I. Μουστόγιαννη ή Μουστογιάννη. 

2. Πόροι του ιδρύματος είναι: α) τα εισοδήματα από την εκμετάλ¬ 
λευση της περιουσίας του και β) οι χρηματικές παροχές ή επιχορηγήσεις 
καθώς και οι κληρονομιές, κληροδοσίες και δωρεές, οποιουδήποτε φυσι¬ 
κού ή νομικού προσώπου προς αυτό. 

Άρθρο 5. 

Διοικητικό Συμβούλιο. 

1. Το ίδρυμα διοικείται από εννεαμελές (9/μελές) Διοικητικό Συμ¬ 
βούλιο από το οποίο ο Πρόεδρος και τέσσερα (4) ακόμα μέλη είναι ισό¬ 
βια τα λοιπά δε τέσσερα (4) με πενταετή θητεία. 

2. Το πρώτο Διοικητικό Συμβούλιο αποτελείται από τους: 
α) Θεόδωρο Μουστόγιαννη του Ιωάννη, Πρόεδρο. 

β) Νικόλαο Δημητρόπουλο του Κανέλλου, Αντιπρόεδρο. 

' γ) Αντώνιο Τσατά του Θεοδώρου, Γραμματέα, 
δ) Διονύσιο Μουστόγιαννη του Ιωάννου, Ταμία, 
ε) Ηλία Κωστόπουλο του Νικολάου, μέλος 
ως ισόβια μέλη και 
στ) Ευστάθιο Τσατά του Θεοδώρου, 
ζ) Γεώργιο Μπουλαλά του Παναγιώτου. 

η) Νικόλαο Λιακόπουλο του Δημητρϊου. _ 

θ) Μαρίνο Τσεκούρα του Κων/νου — 
ως μέλη με πενταετή θητεία. 

3. Σε περίπτωση αποποίησης, έκπτωσης, ανικανότητας, θανάτου ή 
αντικατάστασης για οποιοδήποτε νόμιμο λόγο, κάποιου από τα ισόβια 
μέλη του Διοικητικού Συμβουλίου, η κενή θέση συμπληρώνεται με από¬ 
φαση των υπολοίπων ισοβίων μελών εφαρμοζομένων κατά τα λοιπά 
των διατάξεων του άρθρου 99 του Α.Ν. 2039/1939. 

Κατά τον ίδιο τρόπο και από τα ισόβια μέλη γίνεται η αντικατάσταση 
ή η πλήρωση κενής θέσης μη ισοβίου μέλους και για το υπόλοιπο της 
θητείας χρόνο εκείνου που αντικαθιστά και υποχρεωτικά από κατάλογο 
ονομάτων, που θα στέλνει στο ίδρυμα μετά από έγκαιρη αίτηση αυτού, 
το σωματείο «Αδελφότης Θεολόγων Η ΖΩΗ» που εδρεύει στην Αθήνα. 
Ο κατάλογος αυτός μπορεί να περιέχει ως δώδεκα το πολύ ονόματα, 
στα οποία προστίθενται και εκείνα των εξερχομένων μελών τα οποία πά¬ 
ντοτε είναι επανεκλέξιμα. Εάν τέτοιος κατάλογος εζητήθη μεν αλλά δεν 


εστάλη, η εκλογή προχωρεί χωρίς κανένα περιορισμό. 

4. Το Διοικητικό Συμβούλιο συνεδριάζει τακτικά κάθε 3 μήνες και 
έκτακτα όποτε το ζητήσει ο Πρόεδρος ή 3 από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου του Προέδρου ή αντικατάστασης αυτού για οποιοδήποτε 
νόμιμο λόγο, μετά την κατά τα ανωτέρω εκλογή (αντικαταστάτου ακο¬ 
λουθεί εκλογή από όλο το Διοικητικό Συμβούλιο Προέδρου, ο οποίος 
όμως πρέπει να είναι από τα ισόβια μέλη αυτού. 

6. Το Διοικητικό Συμβούλιο βρίσκεται σε απαρτία και αποφασίζει 
έγκυρα αν παρίστανται ο Πρόεδρος ή σε περίπτωση κωλύματος του ο 
Αντιπρόεδρος και τέσσερα τουλάχιστον από τα μέλη του. 

Οι αποφάσεις λαμβάνονται κατά πλειοψηφία των παρόντων σε περί¬ 
πτωση δε ισοψηφίας υπερισχύει η γνώμη, με την οποία συντάσσεται ο 
Πρόεδρος. 

7. Σε περίπτωση που κάποιο μέλος του \:οικητικού Συμβουλίου 
απουσιάζει σε πέντε (5) συνεχείς συνεδριάσεις αδικαιολόγητα το Διοικη¬ 
τικό Συμβούλιο κρίνει αν θεωρείται παραιτηθείς, η δε κενή θέση τούτου 
συμπληρώνεται κατά τα οριζόμενα στην παράγραφο 3 του παρόντος άρ¬ 
θρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά στα οποία καταχωρίζονται όλες οι αποφάσεις που λαμβάνονται 
από αυτό καθώς και η γνώμη των μελών που τυχόν διαφωνούν. 

Τα πρακτικά υπογράφονται από τον Πρόεδρο, Γραμματέα και τα 
μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικά ή άλλα έξοδα που δα¬ 
πάνησαν για την εκτέλεση υπηρεσίας του ιδρύματος εφόσον έγιναν 
έπειτα από ειδική εντολή του Διοικητικού Συμβουλίου και αποδεικνύε- 
ται, ότι πραγματοποιήθηκαν νόμιμα. 

Άρθρο 6. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α71929). 

Μαζί, με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση ότι υπάρχει αντίστοιχη πίστωση στον εγκεκρι¬ 
μένο προϋπολογισμό του. Προσδιορίζει τα δικαιώματα, τις υποχρεώσεις 
και τα ειδικότερα καθήκοντα του παραπάνω προσωπικού, καθώς και 
την αμοιβή του, σύμφωνα με τους όρους των συλλογικών συμβάσεων 
εργασίας και τις διατάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

ε) Αποφασίζει για την κατάρτιση κανονισμών που θα ρυθμίσουν την 
εσωτερική λειτουργία του ιδρύματος των δημιουργηθησομένων εστιών, 
συσσιτίων κ.λπ. ή την τροποποίηση αυτών τηρουμένων των νομίμων 
διατυπώσεων. 

Το Διοικητικό Συμβούλιο μέσα στα πλαίσια των καθηκόντων του δύ- 
ναται να συνομολογεί συμβάσεις, συνυποσχετικά συμβιβασμών να συμ¬ 
βιβάζεται με τρίτους προς όφελος των συμφερόντων του ιδρύματος 
κ.λπ. σύμφωνα όμως με τις διατάξεις του Α.Ν. 2039/39. 

Το Διοικητικό Συμβούλιο δύναται να αναθέτει με απόφασή του την 

άσκηση ορισμένων έκτων μη βασικών καθηκόντων του σε ένα ή περισ¬ 
σότερα εκ των μελών του ή σε υπαλλήλους του ιδρύματος. 

Άρθρο 7. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε, τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του· Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου τρεις (3) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος απο τον Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεϊ 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, ο πρεσβύτε- 
ρος των ισοβίων μελών του Συμβουλίου. 

Άρθρο 8. 

Αρμοδιότητες Γραμματέα, 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο περιλαμβανομένων 
και των χρηματικών ενταλμάτων του ιδρύματος προς τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

ε) Συντάσσει και υποβάλλει στο Διοικητικό Συμβούλιο για έγκριση 
κάθε χρόνο έκθεση πεπραγμένων του ιδρύματος. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση του Προέ¬ 
δρου. 

Άρθρο 9. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεϊ κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στό Διοικητικό 


Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. Με από¬ 
φαση επίσης του Διοικητικού Συμβουλίου μπορεί να ανατίθενται ορι¬ 
σμένα από τα καθήκοντά του σε υπάλληλο του ιδρύματος. 

Άρθρο 10. 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
Απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939-σχετικού Δ/τος (ΦΕΚ 552/Α/22.12.1939). 

Άρθρο 11. 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έβοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 12. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου που θα ληφθεί σε συ¬ 
νεδρίασή του για την οποία οι σύμβουλοι θα κληθούν αποδεδειγμένα προ 
15 τουλάχιστον ημερών θα παρίστανται σ’ αυτή τουλάχιστον επτά από 
τα μέλη του από τα οποία τέσσερα τουλάχιστον από τα ισόβια και θα ψη¬ 
φίσουν υπέρ αυτής τουλάχιστον τα έξι. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος η περιουσία του περιέρχε¬ 
ται όπου κρίνει το Διοικητικό Συμβούλιο για εκτέλεση ίδιων σκοπών. 

Στους Υπουργούς Οικονομικών και Υγείας, Πρόνοιας και Κοινωνι¬ 
κών Ασφαλίσεων, αναθέτουμε τη δημοσίευση και εκτέλεση του παρό¬ 
ντος διατάγματος. | 

Αθήνα, 26 Ιουλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ ΜΑΡΙΕΤΤΑ ΓΙΑΝΝΑΚΟΥ 

( 2 ) 

Έγκριση σύστασης του κοινωφελούς ιδρύματος με την επωνυμία 

«ΙΔΡΥΜΑ ΥΠΟΤΡΟΦΙΩΝ ΣΠΟΥΔΩΝ ΑΡΧΙΕΠΙΣΚΟΠΟΥ 

ΑΘΗΝΩΝ ΚΑΙ ΠΑΣΗΣ ΕΛΛΑΔΟΣ ΣΕΡΑΦΕΙΜ ΤΙΚΑ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 11348/19.2.1990 πράξη του Συμβολαιογράφου Αθη¬ 
νών Χρυσοστόμου Αντωνίου Σιώμου, με την οποία ο Αρχιεπίσκοπος 
Αθηνών και πάσης Ελλάδος Σεραφείμ (κατά κόσμο Βησσαρίων) Τίκας 
σύστησε κοινωφελές ίδρυμα με την επωνυμία «ΙΔΡΥΜΑ ΥΠΟΤΡΟ¬ 
ΦΙΩΝ ΣΠΟΥΔΩΝ ΑΡΧΙΕΠΙΣΚΟΠΟΥ ΑΘΗΝΩΝ ΚΑΙ ΠΑΣΗΣ ΕΛ¬ 
ΛΑΔΟΣ ΣΕΡΑΦΕΙΜ ΤΙΚΑ» και με έδρα την πόλη της Καρδίτσας. 

2. Τις διατάξεις των άρθρων: 

α) 95 και 98 του Α.Ν. 2039/1939. 

β) 101 και 119 του Εισαγωγικού Νόμου του Αστικού Κώδικα, και 

γ) 108 και 110 του Αστικού Κώδικα. 

3. Την από 14.4.1990 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΥΠΟΤΡΟΦΙΩΝ ΣΠΟΥΔΩΝ ΑΡΧΙΕΠΙΣΚΟΠΟΥ 
ΑΘΗΝΩΝ ΚΑΙ ΠΑΣΗΣ ΕΛΛΑΔΟΣ ΣΕΡΑΦΕΙΜ ΤΙΚΑ», η οποία 
έγινε από τον Αρχιεπίσκοπο Αθηνών και πάσης Ελλάδος Σεραφείμ 
(κατά κόσμο Βησσαρίων) Τίκα, με την αριθ. 11348/19.2.1990 πράξη 
του Συμβολαιογράφου Αθηνών Χρυσοστόμου Αντωνίου Σιώμου. Το 
ίδρυμα τούτο αποτελεί νομικό πρόσωπο ιδιωτικού δικαίου, υπάγεται 
στην εποπτεία και τον έλεγχο των Υπουργών Οικονομικών και Εθνικής 
Παιδείας και Θρησκευμάτων και διέπεται από τις διάταξεις της παρα¬ 
πάνω συστατικής του πράξης, του παρακάτω Οργανισμού, του Α.Ν. 
2039/1939 και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 

«ΙΔΡΥΜΑ ΥΠΟΤΡΟΦΙΩΝ ΣΠΟΥΔΩΝ ΑΡΧΙΕΠΙΣΚΟΠΟΥ 

ΑΘΗΝΩΝ ΚΑΙ ΠΑΣΗΣ ΕΛΛΑΔΟΣ ΣΕΡΑΦΕΙΜ ΤΙΚΑ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΥΠΟΤΡΟ¬ 
ΦΙΩΝ ΣΠΟΥΔΩΝ ΑΡΧΙΕΠΙΣΚΟΠΟΥ ΑΘΗΝΩΝ ΚΑΙ ΠΑΣΗΣ ΕΛ¬ 
ΛΑΔΟΣ ΣΕΡΑΦΕΙΜ ΤΙΚΑ», που συστήθηκε από τον Αρχιεπίσκοπο 
Αθηνών και πάσης Ελλάδος Σεραφείμ με την αριθ. 11348/19.2.1990 
πράξη του Συμβολαιογράφου Αθηνών Χρυσοστόμου Αντωνίου Σιώμου, 
αποτελεί νομικό πρόσωπο ιδιωτικού δικαίου και διέπεται από τις διατά¬ 
ξεις της παραπάνω συστατικής πράξης, του παρόντος οργανισμού, του 
Α.Ν. 2039/1939, όπως κάθε φορά ισχύει ο νόμος αυτός, και των δια¬ 
ταγμάτων που εκδόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Καρδίτσας. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος, τη χρονολογία σύ¬ 
στασης του ιδρύματος και στο μέσον αυτής απεικονίζεται ο Τίμιος Σταυ¬ 
ρός. 

Άρθρο 2 
Σκοποί. 

Σκοποί του ιδρύματος είναι: 

α) Η χορήγηση κατ’ έτος υποτροφιών σε τρεις τουλάχιστον άρρενες 
μαθητές και σπουδαστές ή φοιτητές, που φοιτούν στη Δευτεροβάθμια 
και Τριτοβάθμια Εκπαίδευση, αντίστοιχα, άπορους και ορφανούς, κατά 
προτίμηση από μητέρα, μόνιμους κατοίκους της Κοινότητας Αρτεσια- 


νού Καρδίτσας, οι οποίοι διακρίνονται για την καλή κοινωνική δια¬ 
γωγή, την επίδοση στη μάθηση, την αγάπη και προσήλωση στην Εκ¬ 
κλησία και προτίθενται να ιερωθούν. Σε περίπτωση, που δεν υπάρχουν 
δικαιούχοι υποτροφιών από τους μόνιμους κατοίκους της ανωτέρω Κοι¬ 
νότητας θα δικαιούνται υποτροφίας υπό τις ανωτέρω προϋποθέσεις, οι 
μόνιμοι κάτοικοι της ευρύτερης περιφέρειας του Νομού Καρδίτσας. Αν 
πάλι δεν υπάρχουν μαθητές και σπουδαστές ή φοιτητές, που προτίθενται 
να ιερωθούν, οι υποτροφίες θα χορηγούνται κατά τα ειδικότερα αναφε- 
ρόμενα στη συστατική πράξη και στο άρθρο 9 του παρόντος οργανισμού. 

β) Η ενίσχυση του Ιερού Ναού Αγίου Θεοδώρου Στρατηλάτου Αρτε- 
σιανού. 

Άρθρο 3 

Περιουσία - Πόροι. I 

1. Περιουσία του ιδρύματος αποτελεί το ποσό των δεκαπέντε εκατομ¬ 
μυρίων (ΐ5.000.000) δραχμών, το οποίο θα καταθέσεις ιδρυτής σε 
αναπαλλοτρίωτο έντοκο λογαριασμό της Εθνικής Τράπεζας της Ελλά¬ 
δος (Κατ/μα Καρδίτσας). 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς, μετά την παρέλευση όμως μιας πενταετίας από της 
κατάθεσης του ανωτέρω ποσού, κατά την οποία οι τόκοι θα κεφαλο- 
ποιούνται ανατοκιζόμενοι. 

Μετά την πάροδο της ως άνω προθεσμίας θα διατίθεται ποσοστό 
εβδομήντα τοις εκατό (70%) των ετησίων τόκων, ύστερα βέβαια από 
την αφαίρεση των λειτουργικών εξόδων του ιδρύματος, για την εκτέ¬ 
λεση των σκοπών του ιδρύματος και ειδικότερα ποσοστό πενήντα τοις 
εκατό (50%) για χορήγηση υποτροφιών και ποσοστό είκοσι τοις εκατό 
(20%) για την ενίσχυση του Ιερού Ναού Αγίου Θεοδώρου Στρατηλάτου 
Αρτεσιανού, ενώ το υπόλοιπο ποσοστό τριάντα τοις εκατό (30%) θα κε- 
φαλαιοποιείται. 

γ) Οι χρηματικές παροχές ή επιχορηγήσεις, καθώς καί οι κληρονο¬ 
μιές, κληροδοσίες και δωρεές, οποιουδήποτε φυσικού ή νομικού προσώ¬ 
που προς αυτό. 

Άρθρο 4 

Διοίκηση. 

1. Το ίδρυμα διοικείται από πενταμελές Διοικητικό Συμβούλιο, που 
αποτελείται από τους: 

1. Εκάστοτε Μητροπολίτη Θεσσαλιώτιδας και Φαναριοφαρσάλων, 
ως Πρόεδρο. 

2. Εκάστοτε εφημέριο του Ιερού Ναού Αγίου Θεοδώρου Στρατηλά¬ 
του Αρτεσιανού. 

3. Εκάστοτε Πρόεδρο της Κοινότητας Αρτεσιανού Καρδίτσας. 

4. Εκάστοτε Διευθυντή του Δημοτικού Σχολείου Αρτεσιανού Καρδί¬ 
τσας, και 

5. Έναν Πρωτόδικη του Πρωτοδικείου Καρδίτσας, τον οποίο θα ορί¬ 
ζει ο Πρόεδρος του Δικαστηρίου αυτού. 

Τα ανωτέρω 4 πρώτα εκ των μελών του Διοικητικού Συμβουλίου 
απουσιάζοντα ή κωλυόμενα αναπληρούν οι κατά νόμον αναπληρωτές 
τους, το δε 5ο μέλος αναπληρώνεται από Ειρηνοδίκη οριζόμενο από τον 
Πρόεδρο Πρωτοδικών Καρδίτσας. Σε περίπτωση απουσίας ή κωλύμα¬ 
τος και αυτών, αναπληρούν αυτούς, πρόσωπα που ορίζονται με από¬ 
φαση των υπολοίπων μελών του Διοικητικού Συμβουλίου^ 

2. Τα μέλη του Διοικητικού Συμβουλίου ορίζουν με πράξη τους, 

έπειτα από ψηφοφορία, το Γραμματέα και τον Ταμία. Οι κάτά τα ανω¬ 
τέρω αναπληρωτές τών μελών του Διοικητικού Συμβουλίου αναπλη¬ 
ρούν αυτά και κατά την άσκήση των ειδικότερων καθηκόντων του 
Γραμματέα και του Ταμία. ι 

3. Σε περίπτωση αποποίησης, παραίτησης, έκπτωσης ή αντικατά¬ 
στασης, για οποιοδήποτε νόμιμο λόγο κάποιου από τα μέλη του Διοικη¬ 
τικού Συμβουλίου δεν ισχύει η κατά τ’ ανωτέρω αναφερόμενη αναπλή- 
ρωση, αλλά η κενή θέση συμπληρώνεται μετά του αναπληρωτή, με από¬ 
φαση των υπολοίπων μελών, σύμφωνα με τις διατάξεις του άρθρου 99 
του Α.Ν. 2039/1939. 

4. Το Διοικητικό Συμβούλιο συνεδριάζει τακτικά δύο φορές ετησίως 
και έκτακτα όποτε το ζητήσει ο Πρόεδρος ή δύο από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις συνεχείς συνεδριάσεις, θεωρείται 
ότι έχει παραιτηθεί και η κενή θέση αυτού συμπληρώνεται κατά τα ορι¬ 
ζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. Τα 
πρακτικά υπογράφονται από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Καρδί¬ 
τσας) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 τόυ Α.Ν. 2039/1939 και του 
από 20.12.1939 Β. Δ/τος (Ά/552). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 ’ 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 
α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως |ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δεκαπέντε (15) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. | 

δ) Εισηγείται στο Διοικητικό Συμβούλιο ; τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 


ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

Άρθρο 7 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

Άρθρο 8 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών. δαπανών του ιδρύματος, το 
ύψος του οποίου καθορίζεται με απόφαση του. Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

Άρθρο 9 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι άρρενες μαθητές και σπουδαστές ή 
φοιτητές, που φοιτούν στη Δευτεροβάθμια και Τριτοβάθμια Εκκλησια¬ 
στική Εκπαίδευση αντίστοιχα, οικονομικά αδύνατοι και ορφανοί κατά 
προτίμηση από μητέρα, μόνιμοι κάτοικοι της Κοινότητας Αρτεσιανού 
Καρδίτσας, οι οποίοι διακρίνονται για την καλή κοινωνική διαγωγή, 
την επίδοση στη μάθηση, επιδεικνύουν προσήλωση στην Εκκλησία και 
προτίθενται να ιερωθούν στην Υπηρεσία της. 

Εάν δεν υπάρχουν δικαιούχοι κατά τ’ ανωτέρω υποτροφιών από τους 
μόνιμους κατοίκους της Κοινότητας Αρτεσιανού Καρδίτσας θα δικαιού¬ 
νται υποτροφίας, με τις ίδιες προϋποθέσεις, οι μόνιμοι κάτοικοι της ευ¬ 
ρύτερης περιφέρειας του Νομού Καρδίτσας. Στην περίπτωση πάλι που 
δεν υπάρχουν μαθητές και σπουδαστές ή φοιτητές προτιθέμενοι να ιερω¬ 
θούν, οι υποτροφίες θα χορηγούνται σε φοιτητές και φοιτήτριες Παιδα¬ 
γωγικών Τμημάτων Δημοτικής Εκπαίδευσης ή Παιδαγωγικών Τμη¬ 
μάτων Νηπιαγωγών των Πανεπιστημίων της χώρας και μόνο εφόσον 
δεν θα υπάρχουν τέτοιοι θα χορηγούνται σε φοιτητές ή φοιτήτριες των 
τμημάτων Θεολογίας και Ποιμαντικής των Πανεπιστημίων της χώρας. 

Σε περίπτωση μη ύπαρξης των ανωτέρω κατηγοριών δικαιούχων, οι 
υποτροφίες θα χορηγούνται σε μαθητές, σπουδαστές και φοιτητές και 
των δύο φύλων που επιθυμούν να σπουδάσουν λαογραφία προς διατή¬ 
ρηση των εθνικών μας παραδόσεων και των ηθών και εθίμων (δημοτική 
και Βυζαντινή μουσική, λαογραφία, χοροί, ήθη και έθιμα περιοχής Καρ¬ 
δίτσας κ.λπ.). 

2. Η επιλογή και ανακήρυξη των υποτρόφων, γίνεται χωρίς διαγωνι¬ 
σμό, με απόφαση του Διοικητικού Συμβουλίου, σύμφωνά με τις διατά- 

ξεις της συστατικής πράξης του ιδρύματος του παρόντος οργανισμού του 
Α.Ν. 2039/39 και του από 18.8.1941 Καν. Δ/τος (Α’ 286). 

Άρθρο 10 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 2039/1939 και του 
άρθρου 28 του από 18.8.1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 55 του Α.Ν. 2039/1939 με το Ν. 1583/1985 
και 24, 26, 27 και 33 του από 18.8.1941 Καν. Δ/τος (Α' 286). 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος αποδεικτικών, στοιχείων της επίδοσής τους. 

Άρθρο 11 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 
Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται «την πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό καιαπο- 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (Α' 552). 

Άρθρο 12 
Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου «αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο κατιαχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος. 

ε) Στελέχη αριθμημένων διπλοτύπων αποδείξεων είσπραξης και 
εντοιλμάτων πληρωμής θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει: 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στον Ιερό Ναό Αγίου Θεοδώρου Στρατηλά¬ 


του, ο οποίος εκ των τόκων του κεφαλαίου θα διαθέτει το τριάντα τοις 
εκατό (30%) σε άπορες οικογένειες και κατά προτίμηση πολύτεκνων 
του χωριού Αρτεσιανού Καρδίτσας κατά τις εορτές των Χριστουγέννων 
και του Πάσχα. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων, αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 26 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

~ ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ 8. ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΑΑΙΟΚΡΑΣΣΑΣ ΒΑΣ. ΚΟΝΤΟΓΙΑΝΝΟΠΟΥΛΟΣ 

- 4 - 


( 3) 

Τροποποίηση και συμπλήρωση διατάξεων του Οργανισμού του κοινω¬ 
φελούς ιδρύματος, με την επωνυμία «ΘΕΜ. ΚΑΙ ΝίΚ. ΒΑΛΣΑΜΑ¬ 
ΚΗΣ» το οποίο εγκρίθηκε με το από 21.4.198ί> Π. Διάταγμα (Β’ 

341) και τροποποιήθηκε με το από 30.3.1987 μεταγενέστερο Π. 

Διάταγμα (Β' 231). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το από 21.4.1986 Π. Διάταγμα (Β' 341), με το οποίο εγκρίθηκε 
η σύσταση του κοινωφελούς ιδρύματος, με την επωνυμία «ΘΕΜ. ΚΑΙ 
ΝΙΚ. ΒΑΛΣΑΜΑΚΗΣ», το οποίο συστήθηκε από τον Θεμιστοκλή Μ. 
Βαλσαμάκη, με τις υπ’ αριθ.: α) 28849/17.9.1985, β) 28948/ 
17.10.1 985 και γ) 29069/6.12.1985 πράξεις της συμβολαιογράφου 
/Βηνών Ευαγγελίας Αντωνοπούλου - Λύτινα. 

ρίΤσβπό 30.3.1987 νεότερο Π. Διάταγμα (Β’ 231), με το οποίο 
τροποποιήθηκαν και συμπληρώθηκαν οι μνημονευόμενες σ’ αυτό διατά¬ 
ξεις του Οργανισμού του ιδρύματος αυτού, ύστερα από την υπ’ αριθ. 
29732/18.9.1986 τέταρτη συμβολαιογραφική πράξη της ίδιας πιο 
πάνω συμβολαιογράφου. 

γ) Την υπ’ αριθ. 11378/8.11.1988 πέμπτη συμβολαιογραφική 
πράξη της συμβολαιογράφου Πειραιά Ευαγγελίας Φλαμπούρη - Χιω- 
τίνη, με την οποία ο Θεμιστοκλής Ν. Βαλσαμάκης, υπό την ιδιότητα του 
ιδρυτή του ως άνω ιδρύματος και του Προέδρου του Διοικητικού Συμ¬ 
βουλίου αυτού (πρακτικό Δ.Σ. υπό χρονολογία 4.10.1988), προτείνει 
την τροποποίηση των αναγραφομένων στην 5η αυτή συμβολαιογραφική 
συστατική πράξη διατάξεων του οργανισμού. 

δ) Το υπ’ αριθ. 164 άρθρο του Αστικού Κώδικα, σύμφωνα με το 
οποίο, ο τύπος, που ορίζεται από το Νόμο για την δικαιοπραξία, απαι¬ 
τείται και για την τροποποίηση αυτής. 

ε) Τις διατάξεις των άρθρων: α) 13 του Οργανισμού (αρχικού) του 
ιδρύματος, β) 98 του Αναγκαστικού Νόμου 2039/1939 και γ) 110 
και 119 του Αστικού Κώδικα. 

στ) Το υπ’ αριθ. Η.8446/12.1.1989 έγγραφο του Υπουργείου 
Εθνικής Παιδείας και Θρησκευμάτων (Δ/νσης Διοικητικού), με το 
οποίο γνωστοποιείται η συναίνεσή του για την προτεινόμενη τροποποί¬ 
ηση (δεύτερη). 

ζ) Την από 14.2.1989 σύμφωνη γνωμοδότηση του Συμβουλίου 
Εθνικών Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

1. Εγκρίνουμε την τροποποίηση και συμπλήρωση του Οργανισμού 
του Ιδρύματος, με την επωνυμία «ΘΕΜ. ΚΑΙ ΝΙΚ. ΒΑΛΣΑΜΑΚΗΣ», 
που εγκρίθηκε με το από 21.4.1986 Π. Διάταγμα (Β' 341) και τροπο¬ 
ποιήθηκε με το από 30.3.1987 νεότερο Π. Διάταγμα (Β' 231), μόνον 
ως κατωτέρω: 

α) Της δεύτερης περιόδου του εδαφίου δ' της παρ. 1 του άρθρου 3 του 
Οργανισμού, που αντικαθίσταται με τη φράση: «Η επικαρπία της έπαυ¬ 
λης αυτής ανήκει στον ιδρυτή, Θεμιστοκλή Μ. Βαλσαμάκη, και μετά το 
θάνατό του θα παύει η δουλεία της επικαρπίας». 

β) Στο τέλος της παραγράφου 2 του άρθρου 9 του Οργανισμού προ¬ 
στίθενται οι λέξεις: «Και τις προκηρύξεις των υποτροφιών, που εκδίδει 
και δημοσιεύει το Διοικητικό Συμβούλιο, όπως ορίζει ο Νόμος». 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Στους Υπουργούς Οικονομικών και Εθνικής Παιδείας και Θρη¬ 
σκευμάτων αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 26 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΙΩΑΝ. ΠΑΛΑΙΟΚΡΑΣΣΑΣ ΒΑΣ. ΚΟΝΤΟΓΙΑΝΝΟΠΟΥΛΟΣ 


Υπαγωγή στην άμεση διαχείριση του Υπουργείου Οικονομικών της 
κληρονομιάς του Ιωάννη Ε. Νομικού για την εκτέλεση ειδικού κοι¬ 
νωφελούς σκοπού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Την αριθ. 1682/21.4.1985 δημόσια διαθήκη του Ιωάννη Ε. Νο¬ 
μικού, που συντάχθηκε ενώπιον της συμβολαιογράφου Αμαρουσίου 
Καλλιρρόης Στάμου - Κουνέλη, σύμφωνα με την οποία, σε συσχετισμό 
και με το αριθ. 2296/1908 κληρονομητήριο, όλη η περιουσία του, κι¬ 
νητή και ακίνητη, περιέρχεται στην «ΚΟΙΝΩΝΙΚΗ ΠΡΟΝΟΙΑ» για 
την αποκατάσταση των τυφλών της Χώρας. 

β)Τοαριθ. Γ4β/421/725/5.5.1987 έγγραφο της Δ/νσης Αναπή¬ 
ρων του Υπουργείου Υγείας, Πρόνοιας και Κοινωνικών Ασφαλίσεων, με 
το οποίο γνωστοποιείται η ανυπαρξία τέτοιου Νομικού Προσώπου Δ.Δ. 
ή Ι.Δ. 

γ) Την αριθ. 1053/297/1381/25.5.1989 απόφαση του Υπουργού 
των Οικονομικών (Παράρτημα 40), με την οποία έγινε αποδεκτή η 
κληρονομιά αυτή, κατά την διαδικασία της παρ. 1 του άρθρου 6 του 
Α.Ν. 2039/1939. 

δ) τις συνδυασμένες διατάξεις των άρθρων 41 και 45 του Αναγκαστι¬ 
κού Νόμου 2039/1939, σύμφωνα με τις οποίες τα καταλειπόμενα 
στοιχεία για λογαριασμό άδηλων και αόριστων κοινωφελών σκοπών, 
υπάγονται στην άμεση διαχείριση του Υπουργείου Οικονομικών. 

ε) Την από 10.4.1990 σύμφωνη γνωμοδότηση του Συμβουλίου 
Εθνικών Κληροδοτημάτων. 

Με πρόταση του Υπουργού Οικονομικών, αποφασίζουμε: 

Άρθρον μόνον 

Υπάγουμε στην άμεση διαχείριση του Υπουργού Οικονομικών κατά 
τις συνδυασμένες διατάξεις των άρθρων 41 και 46 του Α.Ν. 2039/ 
1939, την κατωτέρω περιγραφόμενη κινητή και ακίνητη περιουσία της 
κληρονομιάς του αποβιώσαντος την 6.12.89, Ιωάννη Ε. Νομικού, και 
κάθε άλλη, τυχόν ευρεθησομένη, διότι το Δημόσιο εγκαθίσταται γενικός 
κληρονόμος, σύμφωνα με το υπ’ αριθ. 2296/89 κληρονομητήριο. 

Η περιουσία αυτή αποτελείται από: 

α) Το ιδανικό μερίδιο (63/100) του διαθέτη επί ενός οικοπέδου που 
βρίσκεται επί της οδού Ολύμπου 25 στη Κηφισιά, έκτασης (του όλου) 
388,36 Μ2, επί του οποίου υπάρχει οικία, αποτελούμενη από έξι (6) 
κύρια δωμάτια και απαραίτητους βοηθητικούς χώρους, όπως λεπτομε¬ 
ρέστερα ορίζονται στο υπ’ αριθ. 10045/1978 συμβόλαιο του συμβο¬ 
λαιογράφου Πειραιά Ευθύμιου Μαρκόπουλου, μεταγεγραμμένο στο 
Υποθηκοφυλακείο Αμαρουσίου, στον τόμο 150 και στον αριθμό 146. 

β) Το ιδανικό μερίδιο (50/100) του διαθέτη επί ενός οικοπέδου που 
βρίσκεται επί των οδών Σωτήρος αρ. 32 και Πραξιτέλους αριθ. 153 
στον Πειραιά, έκτασης (του όλου) 200,00 Μ2, επί του οποίου υπάρχει 
οικία, αποτελούμενη από τρία (3) κύρια δωμάτια ήδη καταστήματα, και 
λοιπούς βοηθητικούς χώρους, όπως με περισσότερες λεπτομέρειες ορί¬ 
ζονται στο υπ’ αριθ. 11014/26.10.1981 συμβόλαιο του Συμβολαιο¬ 
γράφου Αμαρουσίου Κων/νου Κουνέλλη, το οποίο έχει μεταγραφεί στο 
Υποθηκοφυλακείο Πειραιά και στον τόμο 535 και στον αριθ. 2, και, επί¬ 
σης στο υπ’ αριθ. 10044/1.4.1978 συμβόλαιο του συμβολαιογράφου 
Πειραιά Ευθύμιου Μαρκόπουλου, μεταγεγραμμένο στο Υποθηκοφυλα¬ 
κείο του Πειραιά σε τόμο 746 και σε αριθμό 385. 

γ) Τις καταθέσεις της κληρονομιάς, στον αριθ. 129/624859/47 
δοσοληπτικό λογαριασμό του επί της Πλατ. Κάνιγγος Υποκ/τος της 


Εθνικής Τράπεζας της Ελλάδος, στον οποίο κατατίθενται τα μισθώματα 
της κληρονομιάς (ύψους ως το τέλος του 1969 περίπου 2.000.000 
δραχμών). 

δ) Οποιοδήποτε άλλο περιουσιακό στοιχείο βρεθεί να ανήκει στην 
κληρονομιά. 

2. Η ανωτέρω περιουσία θα διατεθεί από το Υπουργείο Οικονομικών, 
για την βοήθεια και την αποκατάσταση των αναξιοπαθούντων τυφλών 
της Χώρας, σύμφωνα με την βούληση του διαθέτη. 

3. Τον υπουργό Οικονομικών αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 26 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΙΩΑΝ. ΠΑΛΑΙΟΚΡΑΣΣΑΣ 

-♦- 

(5) 

Υπαγωγή στην άμεση διαχείριση του Υπουργείου Οικονομικών της 

υπέρ του Ελληνικού Δημοσίου και για την εκτέλεση ειδικού κοινωφε¬ 
λούς σκοπού, κληρονομιάς Γεωργίου Τριανταφύλλου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 10.10.1973 αγγλόγλωσση διαθήκη του ομογενούς Γε¬ 
ωργίου Τριανταφύλλου, που πέθανε στις 20.2.1983, η οποία επικυρώ¬ 
θηκε από το αρμόδιο δικαστήριο της Κομητείας του ΒΕΚΟΕΝ της Πο¬ 
λιτείας του ΝΕ1Υ 1ΕΚ5ΕΥ Η.Π.Α., σύμφωνα με την οποία αφέθηκε 
κληρονομιά υπέρ του Ελληνικού Δημοσίου για τη χορήγηση οικονομι¬ 
κής ενίσχυσης λόγω γάμου σε ορφανές νέες που κατοικούν στα Ιωάν¬ 
νινα. 

2. Το 1037262/802/0011/Α/29.3.89 έγγραφό μας με το οποίο 
εγκρίθηκε η συμβιβαστική επίλυση της ένδικης διαφοράς μεταξύ των 
κληρονόμων του διαθέτη αυτού και του Ελληνικού Δημοσίου. 

3. Τις διατάξεις των άρθρων 36 παρ. 1 και 46 παρ. 1 του Α.Ν. 
2039/1939, σύμφωνα με τις οποίες οι κληρονομιές, κληροδοσίες και 
δωρεές, που καταλείπονται στο Ελληνικό Δημόσιο για την εκτέλεση στο 
διηνεκές ορισμένου ειδικού σκοπού και η εκτέλεση δεν ανατίθεται δια 
της συστατικής πράξης σε άλλα νομικά πρόσωπα, υπάγονται υπό την 
άμεση διαχείριση του Υπουργείου Οικονομικών δια Προεδρικών Δια¬ 
ταγμάτων. 

4. Την από 20.3.1980 σύμφωνη γνωμοδότηση του Συμβουλίου 
Εθνικών Κληροδοτημάτων. 

Με πρόταση του Υπουργού Οικονομικών, αποφασίζουμε: 

Άρθρο μόνο 

1. Υπάγουμε στην άμεση διαχείριση του Υπουργείου Οικονομικών 
την κληρονομιαία περιουσία του Γεωργίου Τριανταφύλλου, η οποία αφέ¬ 
θηκε στο Ελληνικό Δημόσιο με την από 10.10.1973 διαθήκη του, που 
επικυρώθηκε από το αρμόδιο δικαστήριο της Κομητείας του ΒΕΚΟΕΝ 
της Πολιτείας του ΝΕ^ 1ΕΚ8ΕΥ Η.Π.Α. 

Η περιουσία αυτή συνίσταται από το ποσό των τριών εκατομμυρίων 
εξακοσίων σαράντα οκτώ χλιάδων έντεκα (3.648.011) δραχμών, που 
βρίσκεται κατατεθειμένο στον αριθ. 880.288.26 λογαριασμό προθε¬ 
σμίας της Εθνικής Τράπεζας της Ελλάδος, Κεντρικό Κατάστημα. 

2. Τα έσοδα της ως άνω περιουσίας θα διατίθενται από το Υπουργείο 
Οικονομικών για την οικονομική ενίσχυση λόγω γάμου ορφανών κορι- 
τσιών που κατοικούν στα Ιωάννινα, σύμφωνα με τη βούληση του δια¬ 
θέτη. 

Στον υπουργό Οικονομικών αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 26 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΙΩΑΝ. ΠΑΛΑΙΟΚΡΑΣΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


»■;;·■* - * - 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (βοέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» - 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















